CELEX: 62021CN0186
Language: ro
Date: 2021-03-25 00:00:00
Title: Cauza C-186/21: Cerere de decizie preliminară introdusă de Upravno sodišče Republike Slovenije (Slovenia) la 25 martie 2021 – Republica Slovenia

31.5.2021   
            
            
               RO
            
            
               Jurnalul Oficial al Uniunii Europene
            
            
               C 206/20
            
         
      Cerere de decizie preliminară introdusă de Upravno sodišče Republike Slovenije (Slovenia) la 25 martie 2021 – Republica Slovenia
      (Cauza C-186/21)
      (2021/C 206/25)
      Limba de procedură: slovena
      
         Instanța de trimitere
      
      Upravno sodišče Republike Slovenije
      
         Părțile din procedura principală
      
      
         Reclamant: J. A.
      
         Pârâtă: Republica Slovenia
      
         Întrebările preliminare
      
      
                  1
               
               
                  Articolul 8 alineatul (3) litera (d) din Directiva privind primirea II (1) trebuie interpretat în sensul că expresia „inclusiv” clasifică în mod expres printre criteriile obiective împrejurarea că „[solicitantul] a avut deja posibilitatea să aibă acces la procedura de azil”?
               
            
                  2
               
               
                  În cazul unui răspuns negativ la această întrebare, articolul 8 alineatul (3) litera (d) din Directiva privind primirea II trebuie interpretat în sensul că, în împrejurările descrise, plasarea în detenție este admisibilă numai pe baza unor criterii obiective prestabilite și a constatării prealabile că solicitantul a avut deja posibilitatea să depună o cerere de protecție internațională, pe baza căreia s-ar putea constata existența unei prezumții întemeiate că cererea respectivă a fost depusă numai pentru a întârzia sau a submina executarea unei decizii de returnare?
               
            
         (1)  Directiva 2013/33/UE a Parlamentului European și a Consiliului din 26 iunie 2013 de stabilire a standardelor pentru primirea solicitanților de protecție internațională (reformare) (JO L 180, p. 96).